Diari Oficial de la Generalitat Valenciana


Sumari del DOGV 740, del 12-01-1988 (1988/810343)

ORDRE de 3 de setembre de 1987, de la Conselleria de Cultura, Educació i Ciència, per la qual es crea una Extensió de Baxillerat a la localitat de Betxí (Castelló de la Plana).
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1987/09/03/(2)/dof/vci/html**

### Dades del document

Número de DOGV
:   740

Data del DOGV
:   12-01-1988

Secció del DOGV
:   DISPOSICIONS GENERALS

Número del document
:   1988/810343


Data del document
:   03-09-1987

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 3 de setembre de 1987, de la Conselleria de Cultura, Educació i ciència, per la qual es crea una Extensió de Batxillerat a la localitat de Betxí (Castelló de la Plana).  
La demanda de places escolars de Batxillerat a la localitat de Betxí (Castelló de la Plana), una vegada suprimit el Centre Homologat Municipal de Batxillerat, aconsella de crear un Centre docent d'acord amb la programació i les finalitats previstes.  
Per tal d'atendre aquesta necessitat d?escolaritzar els alumnes que opten per aquest nivell educatiu, s'ha considerat convenient de crear, a la localitat de Betxí, una Extensió de Batxillerat, dependent de l?institut de Batxillerat «Francesc Tàrrega» de Vila-real (Castelló de la Plana), segons que disposa el Decret 177/85, d'11 de novembre, del Consell de la Generalitat Valenciana, publicat en el Diari Oficial de la Generalitat Valenciana, núm. 318, de 13 de desembre de 1985, pel qual es regula la modalitat d'Extensions de Batxillerat.  
Per tot això, d'acord amb les competències que estableix l'Estatut d?autonomia i les funcions i els serveis traspassats segons el Reial Decret 2093/83, de 28 de juliol (BOE de 6 d'agost) en matèria d'educació,  
ORDENE:  
Primer  
Es crea a la localitat de Betxí (Castelló de la Plana), una Extensió de Batxillerat amb capacitat per a 240 places escolars dependent de l'Institut de Batxillerat «Francesc Tàrrega» de Vila-real (Castelló de la Plana), a tots els efectes administratius i acadèmics.  
Segon  
Aquesta Extensió de Batxillerat impartirà els ensenyaments de BUP i COU a partir del curs acadèmic 1987/88 als locals i a les instal·lacions de l?extingit Centre Homologat Municipal «Pascual Meneu», situats al carrer Trinidad s/n, de Betxí, l?ús del qual ha cedit l'Ajuntament en favor de l'Administració per cobrir la necessitat educativa en el nivell de Batxillerat.  
Tercer  
Al capdavant de l?Extensió hi haurà un professor numerari amb categoria de Vice-director, que actuarà per delegació del Director de l?Institut de Batxillerat «Francesc Tàrrega» de Vila-real (Castelló de la Plana), nomenat pel Director Territorial d'Educació de Castelló de forma reglamentària.  
Quart  
La Direcció General de Règim Econòmic i de Personal fixarà la dotació de personal docent, administratiu, subaltern i de neteja corresponent, i també del mobiliari i l?equipament didàctic necessaris, i amb aquesta finalitat la Direcció dels Serveis Territorials de Castelló haurà de formular la proposta oportuna i raonada que pertoque.  
Cinquè  
A la Direcció General de Centres i Promoció Educativa, li correspondrà de determinar i gestionar els crèdits necessaris per a la posada en funcionament i el manteniment de l?Extensió de Batxillerat que es crea per aquesta Ordre.  
DISPOSICIO FINAL  
Aquesta Ordre entrarà en vigor el mateix dia de la publicació en el Diari Oficial de la Generalitat Valenciana; no obstant això, tindrà efectes a partir del l?inici del curs acadèmic 1987/88.  
València, 3 de setembre de 1987.  
El Conseller de Cultura, Educació i Ciència,  
CEBRIA CISCAR I CASABAN


Còpia Permalink ELI